उल्फा  (उल्फ़ा) या यूनाइटेड लिबरेशन फ़्रण्ट ऑफ़ असम (    ) भारत के पूर्वोत्तर राज्य असम में सक्रिय एक प्रमुख आतंकवादी और उग्रवादी संगठन हैं। सशस्त्र संघर्ष के द्वारा असम को एक स्वतन्त्र राज्य बनाना इसका लक्ष्य है। भारत सरकार ने इसे सन् 1990 में प्रतिबन्धित कर दिया और इसे एक 'आतंकवादी संगठन' के रूप में वर्गीकृत किया है।

 परिचय एवं संक्षिप्त इतिहास 
उत्तरपूर्वी भारत में सक्रिय ढ़ेर सारे आतंकवादी संगठनों में से एक आतंकवादी संगठन उल्फा है। उल्फा का पूरा नाम  यूनाइटेड लिबरेशन फ़्रण्ट ऑफ़ असम  है। लेकिन संगठन उल्फा के नाम से ही प्रचलित है। सैन्य संघर्ष के जरिये सम्प्रभु समाजवादी असम को स्थापित करने मकसद से भीमकान्त बुरागोहाँइ, राजीव राजकोँवर अर्फ अरबिन्द राजखोवा, गोलाप बरुवा उर्फ अनुप चेतिया, समिरण गोगई उर्फ प्रदीप गोगई, भद्रेश्वर गोहाँइ और परेश बरुवा ने 7 अप्रैल 1979 में शिवसागर के रंघर में उल्फा की स्थापना की। ऐसा माना जाता है कि 1986 में उल्फा का सम्पर्क नेशनलिस्ट सोशलिस्ट काउंसिल ऑफ़ नागालैण्ड (एनएससीएन) और म्यान्मार में सक्रिय संगठन काछिन रेबेल्स से हुआ। 1989 में इसे बांग्लादेश में कैम्प लगाने की छूट मिल गयी और 1990 के आते-आते उल्फा ने कई हिंसक वारदातों को अंजाम दिया। अमेरिकी गृह मन्त्रालय ने अन्य सम्बन्धित आंतकवादी संगठनों की सूची में उल्फा को भी शामिल किया है। संगठन के प्रमुख नेता परेश बरुवा (कमाण्डर-इन-चीफ), अरबिन्द राजखोवा (चेयरमैन) अनुप चेतिया (जनरल सेक्रेटरी) (वर्तमान में बांग्लादेश सरकार की कस्टडी में है), प्रदीप गोगोई (वाइस चेयरमैन) (असम सरकार की कस्टडी में) स्वयं को क्रान्तिकारी संगठन मानता है। उल्फा स्वयं को भारत के विरुद्ध सम्प्रभु और स्वतन्त्र असम की स्थापना में संघर्षरत क्रान्तिकारी राजनीतिक संगठन कहता है। उल्फा का कहना है कि असम कभी भी भारत का हिस्सा नहीं था। उल्फा का दावा है कि असम जिन ढेर सारी परेशानियों का सामना कर रहा है। उनमें राष्ट्रीय पहचान सबसे प्रमुख समस्या है। इसलिए उल्फा स्वतन्त्र दिमाग से संघर्षरत लोगों का प्रतिनिधित्व कर रहा है। ऐस लोग जो नस्ल, जनजाति, जाति, धर्म और राष्ट्रीयता से प्रभावित नहीं हैं।

जबकि भारत सरकार ने उल्फा को आतंकवादी संगठनों की श्रेणी में रखा है और प्रीवेंशन एक्ट के तहत उल्फा को प्रतिबन्धित किया है। भारत ने उल्फा के विरुद्ध भारतीय सेना द्वारा संचालित ऑपरेशन बजरंग शुरू किया है। सरकार ने उल्फा पर पाकिस्तानी आसूचना अभिकरण आईएसआई और बांग्लादेशी आसूचना अभिकरण डीजीएफआई से सम्पर्क बना भारत के विरुद्ध छद्म युद्ध छेड़ने का आरोप लगाया है। 

 प्रमुख वारदातें 
उल्फा वामपन्थी विचारधारा को मानने वाला है और उसका सम्बन्ध माओवादियों से भी है। ऐसे भी दावे किये जाते हैं कि उसके कई सदस्यों को पाकिस्तान में प्रशिक्षित किया गया है।

1990 में व्यवसायी लॉर्ड स्वराज पॉल के भाई सुरेन्द्र पॉल की हत्या

1991 में रूसी इंजीनियर का अपहरण और बाद में अन्य लोगों के साथ उसकी हत्या

1997 में सामाजिक कार्यकर्ता और वरिष्ठ भारतीय कूटनीतिज्ञ का अपहरण कर हत्या

2000 में वरिष्ठ सरकारी अधिकारी नगेन शर्मा की हत्या

1997 में असम गण परिषद के मुख्यमन्त्री प्रफुल्ल कुमार महन्त की हत्या की कोशिश

2003 में असम में कार्यरत बिहारी मजदूरों की हत्या

15 अगस्त 2004 में कुछ बच्चों समेत बम विस्फोट में 15 लोगों की हत्या

जनवरी 2007 में 62 हिन्दी भाषियों विशेषकर बिहारी मजदूरों की हत्या

15 मार्च 2007 गुवाहाटी में बम ब्लास्ट 6 लोग घायल

 असम के अलगाववादी संगठनों की सूची 
असम में 35 से भी ज्यादा अलगाववादी संगठन हैं सक्रिय हैं। पाकिस्तानी आसूचना अभिकरण आईएसआई भारत में आतंकी गतिविधियों को तेज करने के लिए हमेशा से ही साजिशें रचता रहा है। जम्मू-कश्मीर में घुसपैठियों को सहाओ देने के लिए कुख्यात आसूचना अभिकरण बांग्लादेशी आसूचना अभिकरणों के साथ मिलकर भारत के उत्तर-पूर्वी क्षेत्र में सक्रिय विद्रोही संगठन उल्फा (युनाइटेड लिब्रेशन फ़्रण्ट ऑफ़ असम) को संगठित करने का प्रयास जोर शोर से कर रही है।

युनाइटेड लिबरेशन फ़्रण्ट ऑफ़ असम (उल्फा)

नेशनल डेमोक्रेटिक फ़्रण्ट ऑफ़ बोडोलैण्ड (एनडीएफबी)

युनाइटेड पीपुल्स डेमोक्रेटिक सॉलिडेरिटी (यूपीडीएस)

कामतापुर लिबरेशन ऑर्गनाइजेशन (केएलओ)

डिमा हालिम डाओगा (डीएचडी)

कार्बी लांग्री नेशनल लिबरेशन फ़्रण्ट (केएलएनएलएफ)

कार्बी नेशनल वॉलियण्टर्स (केएनवी)

राभा नेशनल सिक्योरिटी फोर्स (आएनएसएनफ)

कोच राजवंशी लिबरेशन आर्गनाइजेशन (केआरएलओ)

हमार पीपुल्स कोन्वेशन (एचपीसी-डी)

कार्बी पीपुल्स फ़्रण्ट (केपीएफ)

तिवा नेशनल रिवोल्यूशनरी फोर्स (टीएनआरएफ)

बिरसा कमाण्डो फोर्स (बीसीएफ)

बंगाली टाइगर फोर्स (बीटीएफ)

आदिवासी टाइगर फोर्स (एटीएफ)

आदिवासी नेशनल लिबरेशन आर्मी ऑफ़ असम (आनला)

गोरखा टाइगर फोर्स (जीटीएफ)

बराक वेली यूथ लिबरेशन फ़्रण्ट (बीवीवाइएलएफ)

युनाइटेड लिबरेशन फ़्रण्ट ऑफ़ बराक वेली

मुसलिम युनाइटेड लिबरेशन टाइगर्स ऑफ़ असम (मुल्टा)

मुसलिम युनाइटेड लिबरेशन फ़्रण्ट ऑफ़ असम (मुल्फा)

मुसलिम सिक्योरिटी काउंसिल ऑफ़ असम (एमएससीएफ)

युनाइटेड लिबरेशन मिलिशिया ऑफ़ असम (उल्मा)

इसलामिक लिबरेशन आर्मी ऑफ़ असम (आईएलएफ)

मुसलिम वॉलण्टियर फोर्स (एमवीएफ)

मुसलिम लिबरेशन आर्मी (एमएलए)

मुसलिम सिक्योरिटी फोर्स (एमएसएफ)

इस्लामिक सेवक संघ (आइएसएफ)

इसलामिक युनाइटेड रिफॉर्मेशन प्रोटेस्ट ऑफ़ इंडिया (आईयूआरपीआई)

यूनाइटेड मुसलिम लिबरेशन फ़्रण्ट ऑफ़ असम (यूएमएलएफए)

रिवोल्युशनरी मुसलिम कमाण्डोज (आरएमसी)

मुसलिम टाइगर फोर्स (एमटीएफ)

हरकत उल मुजाहिद्दीन

हरकत उल जेहाद

आदम सेना (एएस)

 बाहरी कड़ियाँ 
   -       30, 2007.  :  1,  2.  2007-12-29.
 
           ,  2007
   
 "          ,   " -   !     15, 2006
 "   ,   " -   !     15, 2006
 "'     ':  " -   !     15, 2006
 "       " -   !     12, 2006
 "     4   " -   !     12, 2006
 : .
  -         
 "  10    " -   द न्यूयॉर्क टाइम्स   15, 2004
 
      () -     -    

श्रेणी:आतंकवादी संगठन
श्रेणी:विश्व के प्रमुख आतंकवादी संगठन
श्रेणी:भारत में आतंकवादी संगठन